ddrg/super_eurlex huggingface dataset:
(2)

Znením článku 14 uvedeného nariadenia sa vytvorila medzera medzi uplatňovaním všeobecného systému preferencií (ďalej len „VSP“), na ktorý bolo Moldavsko oprávnené do nadobudnutia účinnosti nariadenia (ES) č. 55/2008, a uplatňovaním autonómnych obchodných preferencií (ďalej len „AOP“), pričom zámerom bolo zabezpečiť, aby sa VSP naďalej uplatňoval na celý oprávnený vývoz až do zavedenia AOP. Podľa článku 14 by sa na tovar, na ktorý sa vzťahuje VSP a ktorý bol vyvezený do EÚ v období medzi nadobudnutím účinnosti AOP a začatím uplatňovania tohto režimu, nevzťahoval ani jeden režim, ak kúpna zmluva nebola uzavretá pred 31. januárom 2008 a je možné preukázať, že tovar opustil Moldavsko najneskôr 31. januára 2008. Na nápravu tejto situácie je potrebné zmeniť a doplniť znenie článku 14 tak, aby sa v ňom odkazovalo na dátum, keď sa nariadenie začalo uplatňovať, a nie na dátum, keď nadobudlo účinnosť.
(6)

V žiadosti sa uvádza, že uplatňovanie pravidiel pôvodu na dostatočné spracovanie alebo prepracovanie a regionálnu kumuláciu by podstatne obmedzilo schopnosť kambodžského odevného priemyslu pokračovať vo vývoze do Spoločenstva a bránilo by investíciám. To by viedlo k ďalšiemu zatváraniu podnikov a nezamestnanosti v danej krajine. Okrem toho sa zdá, že i krátkodobé uplatňovanie v súčasnosti platných pravidiel pôvodu SVP by mohlo viesť k uvedeným následkom.
(2)

Žiadosti o dovozné povolenia podané v priebehu prvých siedmich dní mesiaca december 2008 na čiastkové obdobie od 1. januára do 31. marca 2009 pri niektorých kvótach prevyšujú množstvá, ktoré sú k dispozícii. Malo by sa teda určiť, do akej miery sa môžu dovozné povolenia vydávať, stanovením koeficientu pridelenia, ktorý sa má uplatňovať na požadované množstvá.
(4)

Zo stanoviska Európskeho úradu pre bezpečnosť potravín (ďalej len „úrad“) zo 16. júla 2008 (2) vyplýva, že na základe údajov poskytnutých výrobcom nemá Bacillus amyloliquefaciens CECT 5940 (Ecobiol a Ecobiol plus) nepriaznivé účinky na zdravie zvierat, zdravie ľudí ani na životné prostredie a že je účinný pri stabilizácii črevnej flóry. Úrad ďalej dospel k záveru, že Bacillus amyloliquefaciens CECT 5940 (Ecobiol a Ecobiol plus) nepredstavuje žiadne iné riziko, z dôvodu ktorého by v súlade s článkom 5 ods. 2 nariadenia (ES) č. 1831/2003 nebolo možné udeliť povolenie. Podľa uvedeného stanoviska použitie prípravku nemá nepriaznivé účinky na kurčatá na výkrm. Úrad sa domnieva, že osobitné požiadavky na monitorovanie po uvedení prípravku na trh nie sú potrebné. Úrad tiež potvrdil správu o metóde analýzy tejto kŕmnej doplnkovej látky v krmive, ktorú predložilo referenčné laboratórium Spoločenstva zriadené nariadením (ES) č. 1831/2003.
Prístroj na odstraňovanie chĺpkov a ošetrovanie pokožky prostredníctvom technológie intenzívneho pulzného svetla (IPL) s rozmermi: 34,5 (výška) × 30,5 (šírka) × 50,5 (hrúbka) cm a s hmotnosťou 25 kg. Prístroj je určený na odstraňovanie chĺpkov a ošetrovanie pokožky od čisto kozmetického omladzovania pokožky po odstraňovanie stareckých a pigmentových škvŕn a cievnych metličiek. Používa sa v salónoch krásy. Súčasťou prístroja je elektrický motor na chladenie, motor nevykonáva funkciu odstraňovania chĺpkov ani ošetrovania pokožky.

8543 70 90
1. Prístroj na záznam, reprodukciu a zobrazovanie statických obrázkov (tzv. „digitálny fotorámik“) s celkovými rozmermi 17 (D) × 12,9 (Š) × 12,3 (V) cm, obsahujúci pod jedným krytom tieto hlavné zložky: — farebnú obrazovku typu s tekutými kryštálmi (LCD), s uhlopriečkou 13 cm (5,1 palcov) a rozlíšením 320 × 240 pixelov, — slot pre SIM kartu, — infračervené rozhranie, — vnútornú pamäť a — ovládacie tlačidlá. Obrázky sa prenášajú do vnútornej pamäte prístroja z kompatibilného zariadenia (ako je mobilný telefón, stroj na automatické spracovanie dát alebo digitálny fotoaparát) prostredníctvom infračerveného signálu alebo SIM karty prostredníctvom služby multimediálnych správ (MMS). Obrázky je takisto možné prostredníctvom infračerveného signálu preniesť z prístroja do kompatibilného zariadenia. Prístroj podporuje formáty JPEG a GIF s maximálnym rozlíšením 1 024 × 728 pixelov. Obrázky je možné zobrazovať jednotlivo alebo ako prezentáciu. Do vnútornej pamäte je možné uložiť až 50 obrázkov.

8528 59 90
(36)

Po dočasnom zverejnení sa jeden dovozca v Spoločenstve vyjadril, že zistenia Komisie týkajúce sa fluktuácie čínskych vývozných cien v sledovanom období boli skreslené, pretože sa do úvahy brali finančné roky namiesto kalendárnych. Posudzované obdobie sa začalo 1. apríla 2004, pričom použitie kalendárnych rokov by znamenalo začatie tohto obdobia od 1. januára 2004. Podľa údajov predložených podnikom by táto zmena začiatku posudzovaného obdobia znamenala nárast čínskych vývozných cien o 12 % medzi kalendárnym rokom 2004 a obdobím prešetrovania v porovnaní s miernym poklesom, ktorý bol uvedený v odôvodnení 50 dočasného nariadenia. Je však potrebné poznamenať, že údaje predložené dovozcom vychádzali z jeho celkových nákupných cien, čo zjavne pokrýva iba časť čínskeho vývozu do Spoločenstva. Po preskúmaní údajov priemerných cien celkového dovozu glutamanu sodného z ČĽR na základe informácií Eurostatu bolo zistené, že príslušné ceny v Číne vzrástli iba o 0,5 % v období od januára 2004 do konca obdobia prešetrovania, a nie o 12 %, ako to uviedol dovozca. Rozdiel v cenových trendoch zistený medzi posudzovaným obdobím (pokles o 2 %) a obdobím od januára 2004 do konca obdobia prešetrovania (nárast o 0,5 %) nie je takej povahy, aby to viedlo k zmene zistení súvisiacich s účinkom týchto cien na situáciu výrobných odvetví Spoločenstva. Toto tvrdenie sa preto muselo zamietnuť.
*ex 5603 11 10 ex 5603 11 90 ex 5603 12 10 ex 5603 12 90 ex 5603 91 10 ex 5603 91 90 ex 5603 92 10 ex 5603 92 90

10 10 10 10 10 10 10 10

Poly(vinyl alkoholové) netkané textílie, v kusoch alebo narezané na pravouholníky: — s hrúbkou 200 μm alebo väčšou, ale nepresahujúcou 280 μm a — s hmotnosťou 20 g/m2 alebo vyššou, ale nepresahujúcou 50 g/m2

0 %
SK Úradný vestník Európskej únie L 10/6

NARIADENIE KOMISIE (ES) č. 23/2009

zo 14. januára 2009,

ktorým sa ustanovuje výnimka z nariadenia (ES) č. 1282/2001, pokiaľ ide o lehotu na predkladanie deklarácií o úrode a výrobe za hospodársky rok 2008/2009

KOMISIA EURÓPSKYCH SPOLOČENSTIEV,

so zreteľom na Zmluvu o založení Európskeho spoločenstva,

so zreteľom na nariadenie Rady (ES) č. 1493/1999 zo 17. mája 1999 o spoločnej organizácii trhu s vínom (1), a najmä na jeho článok 23,

keďže:

(1) Článkom 11 ods. 1 nariadenia Komisie (ES) č. 1282/2001 (2) sa ustanovuje, že výrobcovia predkladajú deklarácie o úrode a výrobe najneskôr do 10. decembra, aby bola produkcia vína v Spoločenstve včas známa.

(2) V jednom členskom štáte spôsobila nutnosť upraviť počítačový systém spracovávania povinných deklarácií v dôsledku nových opatrení prijatých nariadením Rady (ES) č. 479/2008 z 29. apríla 2008 o spoločnej organizácii trhu s vínom, ktorým sa menia a dopĺňajú nariadenia (ES) č. 1493/1999, (ES) č. 1782/2003, (ES) č. 1290/2005, (ES) č. 3/2008 a zrušujú nariadenia (EHS) č. 2392/86 a (ES) č. 1493/1999 (3), ktoré súvisia s vinohradníckymi pozemkami v registri vinohradov, najmä destiláciou konzumného alkoholu, oneskorenie dostupnosti tohto systému výrobcom.

(3) V inom členskom štáte sa v niektorých informačných strediskách, kde majú výrobcovia predkladať svoje deklarácie, vyskytli problémy s kapacitou. Tieto strediská nie sú schopné spracovať všetky deklarácie pred konečným termínom.

(4) S cieľom napraviť tieto dve rôzne situácie, za ktoré nie sú výrobcovia zodpovední, a vyhnúť sa neoprávneným sankciám, je potrebné udeliť výrobcom dodatočnú lehotu na predkladanie deklarácií o úrode a výrobe a dať členským štátom možnosť predĺžiť túto lehotu do určitého termínu.

(5) Opatrenia ustanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,

PRIJALA TOTO NARIADENIE:

Článok 1

Odchylne od článku 11 ods. 1 nariadenia (ES) č. 1282/2001 sa deklarácie za hospodársky rok 2008/2009 podľa článku 2 a 4 uvedeného nariadenia môžu predkladať do 31. decembra 2008. Členské štáty však môžu túto lehotu predĺžiť, a to najneskôr do 15. januára 2009.

Článok 2

Toto nariadenie nadobúda účinnosť dňom jeho uverejnenia v Úradnom vestníku Európskej únie.

Uplatňuje sa od 10. decembra 2008.

Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli 14. januára 2009 Za Komisiu Mariann FISCHER BOEL členka Komisie

(1) Ú. v. ES L 179, 14.7.1999, s. 1.

(2) Ú. v. ES L 176, 29.6.2001, s. 14.

(3) Ú. v. EÚ L 148, 6.6.2008, s. 1.
(3)

Podľa článku 41 písm. c) bodu vi) nariadenia Komisie (ES) č. 555/2008 (2) sú výrobcovia povinní do správy o analýze zahrnúť informácie týkajúce sa prítomnosti odrôd získaných medzidruhovým krížením (priamo plodiace hybridy alebo iné odrody, ktoré nepatria do druhu Vitis vinifera). Z technických dôvodov by sa však tieto informácie nemali vyžadovať, a preto by sa mali vypustiť z uvedeného ustanovenia.
(8)

Predpokladá sa, že celková výroba mlieka v Spoločenstve obmedzená stropmi pre kvóty na mlieko bude vykazovať v strednodobom výhľade postupný, aj keď mierny pokles, keďže pokračujúca reštrukturalizácia v členských štátoch, ktoré neboli členmi Spoločenstva pred 1. májom 2004, povedie k poklesu vo výrobe mlieka pre vlastnú spotrebu, zatiaľ čo rast výroby zostane obmedzený v dôsledku existencie kvót. Súčasne sa predpokladá, že počas obdobia, na ktoré sa vzťahujú prognózy, bude pokračovať nárast množstva mlieka dodávaného do mliekarní na spracovanie. V situácii veľkého vnútorného a vonkajšieho dopytu systém kvót na mlieko teda obmedzuje rozširovanie výroby na rozdiel od situácie, keď boli kvóty zavedené ako reakcia na nadprodukciu. V tejto trhovej situácii kvóty znižujú trhovú orientáciu, pretože deformujú reakciu poľnohospodárov na cenové signály a sú prekážkou pre rast efektívnosti v sektore tým, že spomaľujú reštrukturalizáciu. Kvóty sú plánované do roku 2015. Postupne by sa mali vykonávať primerané úpravy systému, aby sa umožnil hladký prechod bez nadmerných úprav po uplynutí platnosti kvót. Preto by sa na každý hospodársky rok od roku 2009/2010 do roku 2013/2014 malo ustanoviť postupné rušenie kvót na mlieko a mliečne výrobky ich ročným zvyšovaním o 1 %. Z rovnakých dôvodov by sa mali uskutočniť aj ďalšie zmeny – na zvýšenie pružnosti systému kvót na mlieko v súvislosti s úpravou obsahu tuku prostredníctvom zrušenia úpravy uvedenej v článku 80 ods. 2 nariadenia Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (5) a vo vzťahu k pravidlám týkajúcim sa kvót v prípade nečinnosti prostredníctvom zvýšenia podielu uvedeného v článku 72 ods. 2 toho istého nariadenia, pričom tento podiel by mal výrobca využiť počas dvanástich mesiacov, čím by uľahčil opätovné pridelenie nevyužitej kvóty. V súvislosti s reštrukturalizáciou sektora by sa malo členským štátom povoliť, aby do 31. marca 2014 udelili v rámci určitých obmedzení dodatočnú štátnu pomoc. Zvýšenie kvót, o ktorom sa rozhodlo v nariadení (ES) č. 248/2008 zo 17. marca 2008, ktorým sa mení a dopĺňa nariadenie (ES) č. 1234/2007, pokiaľ ide o vnútroštátne kvóty na mlieko (6), a ročné zvýšenie o 1 %, ako aj ďalšie zmeny, ktorými sa znižuje riziko uloženia poplatku za nadbytočné množstvo, znamenajú, že na základe súčasného tempa výroby a pri uplatňovaní ročného zvýšenia o 1 % od roku 2009/2010 do roku 2013/2014 bude uloženie udeleného poplatku hroziť iba Taliansku. Preto by sa pri zohľadnení súčasného tempa výroby vo všetkých členských štátoch malo kvôli odstráneniu tohto rizika zvyšovanie kvót zamerať na Taliansko. Na zabezpečenie toho, aby zvyšovanie kvót viedlo vo všetkých členských štátoch ku kontrolovanému a hladkému prechodu, by sa mal systém poplatku za nadbytočné množstvo na ďalšie dva roky posilniť a nastaviť na primerane odrádzajúcu úroveň. Preto by sa v prípadoch závažného prekročenia kvót pre rast dodávok na rok 2008/2009 mal uložiť dodatočný poplatok za nadbytočné množstvo.
9.

Do oddielu 2 sa dopĺňa tento článok 9a: „Článok 9a 1. Členské štáty informujú Komisiu každý pondelok najneskôr do 14.00 hod. (bruselského času) o množstvách sušeného odtučneného mlieka, ktoré boli predchádzajúci týždeň predmetom ponuky na predaj v súlade s článkom 5. 2. Keď sa zistí, že ponuky uvedené v článku 5 sa v určitom roku blížia k úrovni 80 000 ton, Komisia informuje členské štáty o tom, od akého dátumu musia každý pracovný deň najneskôr do 14.00 hod. (bruselského času) zasielať informácie uvedené v odseku 1 o množstvách sušeného odtučneného mlieka ponúkaných v predchádzajúci pracovný deň. 3. S cieľom splniť obmedzenie uvedené v článku 13 ods. 1 písm. d) nariadenia (ES) č. 1234/2007 Komisia bez pomoci výboru uvedeného v článku 195 ods. 1 toho istého nariadenia rozhodne: a) o ukončení intervenčného nakupovania za pevne stanovenú cenu; b) ak by sa prijatím celého množstva ponúkaného v určitý deň spôsobilo prekročenie maximálneho množstva, o stanovení zhodného percentuálneho podielu, o ktorý sa zníži celkové množstvo ponúk prijatých v ten deň od každého predávajúceho; c) ak je to vhodné, o odmietnutí ponúk, pre ktoré nebol vystavený žiadny dodávkový príkaz. Odchylne od článku 5 ods. 5 tohto nariadenia sa predávajúci, ktorého ponuka je predmetom zníženej miery prijatia podľa písmena b) tohto odseku, môže rozhodnúť stiahnuť svoju ponuku do 5 pracovných dní od uverejnenia právneho predpisu, ktorým sa stanovuje percentuálny podiel tohto zníženia.“
(2)

Prípravok Bacillus licheniformis DSM 5749 a Bacillus subtilis DSM 5750 patriaci do skupiny „mikroorganizmov“ sa v súlade so smernicou Rady 70/524/EHS (2) povolil bez časového obmedzenia ako kŕmna doplnková látka na používanie u prasníc podľa nariadenia Komisie (ES) č. 1453/2004 (3), na používanie u moriek na výkrm a teliat až do troch mesiacov podľa nariadenia Komisie (ES) č. 600/2005 (4), ktoré bolo následne zmenené a doplnené nariadením (ES) č. 2028/2006 (5), na používanie u ošípaných na výkrm a ciciakov podľa nariadenia Komisie (ES) č. 2148/2004 (6). Táto doplnková látka bola následne zapísaná do registra kŕmnych doplnkových látok Spoločenstva ako existujúci výrobok v súlade s článkom 10 nariadenia (ES) č. 1831/2003.
(1)

Žiadosti o dovozné povolenia podané počas prvých siedmich dní mesiaca marca 2009 na čiastkové obdobie od 1. apríla do 30. júna 2009 pri niektorých kvótach prevyšujú množstvá, ktoré sú k dispozícii. Malo by sa teda určiť, do akej miery sa môžu dovozné povolenia vydávať, stanovením koeficientu pridelenia, ktorý sa má uplatňovať na požadované množstvá.
(3)

Tieto aktualizované usmernenia takisto vymedzujú úrovne zničenia alebo nevratnej transformácie potrebných na zabezpečenie stavu, v ktorom látky už vlastnosti perzistentných organických znečisťujúcich látok neprejavujú. V rámci týchto metód by okrem iného nemali emisie polychlórovaných dibenzo-p-dioxínov (PCDD) a polychlórovaných dibenzofuránov (PCDF) v atmosfére presiahnuť hodnotu 0,1 ng TEQ/Nm3. Táto hodnota je totožná s limitnou hodnotou emisií do ovzdušia stanovenou v smernici Európskeho parlamentu a Rady 2000/76/ES zo 4. decembra 2000 o spaľovaní odpadov (2). Keďže je nevyhnutné vyžadovať, aby sa v zariadeniach na spracovanie odpadov obsahujúcich perzistentné organické znečisťujúce látky dodržiavali limitné hodnoty emisií PCDD a PCDF stanovené v smernici 2000/76/ES, tieto limitné hodnoty by sa mali uplatňovať bez ohľadu na to, či sa na príslušné postupy vzťahuje uvedená smernica alebo nie.
(3)

Na hospodársky rok 2009/2010 by sa preto malo stanoviť nulové percento prijatia pre množstvá, o ktoré sa žiadalo od 18. mája 2009 do 22. mája 2009, a podávanie žiadostí o vývozné povolenia na cukor by sa malo pozastaviť. Na hospodársky rok 2009/2010 by sa mali zamietnuť všetky žiadosti o vývozné povolenia na cukor, ktoré boli podané 25., 26., 27., 28. a 29. mája 2009,
(6)

V záveroch zo zasadnutia Európskej rady z 12. decembra 2008 sa uvádza, že Európska rada podporuje v rámci EERP predovšetkým rozvoj širokopásmového internetu, a to aj v oblastiach, ktoré sú slabo pokryté. Keďže vidiecke oblasti často trpia nedostatočným prístupom k internetu, mala by sa podpora širokopásmových infraštruktúr vo vidieckych oblastiach v rámci podpory z EPFRV posilniť. Vzhľadom na význam tejto priority by členské štáty v súlade so svojimi potrebami mali do konca roku 2009 vo svojich programoch zabezpečiť operácie súvisiace s touto prioritou. Mal by sa zostaviť zoznam druhov operácií súvisiacich so širokopásmovými infraštruktúrami, aby členské štáty mohli určiť príslušné operácie v súvislosti s právnym rámcom pre rozvoj vidieka.
(5)

Článkom 2 nariadenia Komisie (ES) č. 1943/2003 (3) sa skupinám výrobcov umožnilo zahrnúť spracovateľskú pomoc do hodnoty predanej výroby. Táto zásada by sa mala zachovať pre skupiny výrobcov, ktorým bolo udelené predbežné uznanie na základe nariadenia Rady (ES) č. 2200/96 (4), dovtedy, kým sa systémy poskytovania spracovateľskej pomoci postupne nezrušia. Je vhodné, aby skupiny výrobcov uvedené v článku 203a ods. 4 nariadenia (ES) č. 1234/2007 mohli aj naďalej započítavať spracovateľskú pomoc poskytnutú na základe nariadení Komisie (ES) č. 1621/1999 (5), (ES) č. 1622/1999 (6), (ES) 1535/2003 (7) a (ES) č. 2111/2003 (8) do svojho predaja. Takéto skupiny výrobcov by mali mať možnosť podať dodatočnú žiadosť o vypočítanie pomoci uvedenej v článku 103a ods. 1 písm. a) nariadenia (ES) č. 1234/2007 na základe dodatočnej hodnoty predajnej výroby, pokiaľ táto spracovateľská pomoc nebola zohľadnená pri predchádzajúcich štandardných žiadostiach. Je vhodné stanoviť pravidlá výpočtu pomoci uvedenej v článku 103a ods. 1 písm. a) nariadenia (ES) č. 1234/2007 pokiaľ ide o skupiny výrobcov v členských štátoch, ktoré vstúpili do Európskej únie 1. mája 2004 alebo neskôr, s ročnými segmentmi plánov uznávania, ktoré začali v roku 2007 a skončili v roku 2008.
35

Ak materská spoločnosť stratí ovládanie dcérskej spoločnosti, zaúčtuje všetky sumy vykázané v ostatných súčastiach komplexného výsledku vo vzťahu k tejto dcérskej spoločnosti na rovnakom základe ako by sa požadovalo v prípade, keď materská spoločnosť priamo vyradí súvisiaci majetok alebo záväzky. Preto v prípade, keď by bol zisk alebo strata z vyradenia súvisiaceho majetku alebo záväzkov, predtým vykázaný v ostatných súčastiach komplexného výsledku, reklasifikovaný do hospodárskeho výsledku, reklasifikuje materská spoločnosť zisk alebo stratu z vlastného imania do hospodárskeho výsledku (ako reklasifikačná úprava) vtedy, keď stratí ovládanie dcérske spoločnosti. Napríklad v prípade, keď dcérska spoločnosť má finančné aktíva k dispozícii na predaj a materská spoločnosť stratí ovládanie dcérskej spoločnosti, materská spoločnosť reklasifikuje zisk alebo stratu súvisiace s týmito aktívami, predtým vykázané v ostatných súčastiach komplexného výsledku, do hospodárskeho výsledku. Podobne v prípade, ak by sa prebytok z precenenia z vyradenia majetku, predtým vykázaný v ostatných súčastiach komplexného výsledku, previedol priamo do nerozdelených ziskov, materská spoločnosť prevedie prebytok z precenenia priamo do nerozdelených ziskov, keď stratí ovládanie dcérskej spoločnosti.
(16)

S cieľom poskytnúť členským štátom dostatočné časové obdobie na prispôsobenie ich kontrolných postupov a vyhnúť sa problémom súvisiacim so zodpovednosťou, ktoré by sa mohli vyskytnúť v prípade, že uplatňovanie začne v polovici roka, by sa toto nariadenie malo uplatňovať od 1. januára 2010. S cieľom udržania právnej istoty by sa pre žiadosti o pomoc týkajúce sa kalendárneho roka 2009 mala zachovať výnimka týkajúca sa znížení vyplývajúcich z článku 138 ods. 1 nariadenia Komisie (ES) č. 1973/2004 z 29. októbra 2004 ustanovujúceho podrobné pravidlá uplatňovania nariadenia Rady (ES) č. 1782/2003 o schémach podpory stanovených v hlavách IV a IVa tohto nariadenia a využití pozemkov vyňatých z produkcie na výrobu surovín (5), ktorá sa vzťahuje na prijímateľov pomoci v členských štátoch žiadajúcich o schému jednotnej platby na plochu.
(45)

Nespochybňuje sa skutočnosť, že odvodňovacie žľaby/líniové odvodňovacie systémy, ktoré zvyčajne pozostávajú z odtokového kanála a mreže na vrchnej časti, slúžia na účely odvádzania povrchovej vody. Umožňujú aj bezpečný a jednoduchý prístup do podzemnej komory, ktorú v tomto prípade predstavuje odtokový kanál. Ak by napríklad bol odtokový kanál upchatý listami alebo inými predmetmi, mohli by po zdvihnutí mreže mať prístup do odtokového kanála osoby, aby odstránili upchatie. Aj keby sa usudzovalo, že odtokový kanál nie je možné pokladať za súčasť podzemnej komory, keďže prístup do nej by mal umožniť celý odliatok, stále je možné tvrdiť, že odvodňovací žľab zakrýva pozdĺžnu dutinu v zemi, ktorá bola vykopaná na umožnenie odvádzania vody. Zdôrazňuje sa tiež, že vo vete v danom odôvodnení sa uviedlo, že prístup môže byť na účely vizuálnej kontroly, ktorá je v prípade odvodňovacích žľabov bezpochyby možná. Okrem toho vetu, ktorú daná strana citovala, je potrebné vnímať v kontexte, t. j. v súvislosti s odôvodnením 15 a začiatkom odôvodnenia 16. Ako sa už uviedlo, stanovuje sa tam, že: „odliatky sa zvyčajne skladajú z rámu, ktorý je zapustený v teréne a buď poklopu, alebo mreže, ktoré sa nachádzajú v jednej rovine s akýmkoľvek povrchom používaným chodcami a/alebo vozidlami a ktoré sú priamo vystavené hmotnosti a účinkom premávky chodcov a/alebo vozidiel. … Odliatky slúžia na zakrytie podzemnej komory a musia vydržať zaťaženie zo strany premávky motorových vozidiel a/alebo chodcov. Od poklopu alebo mreže sa vyžaduje, aby zostali bezpečne v ráme, aby sa zabránilo vytváraniu hluku, poraneniu ľudí a poškodeniu vozidiel.“ Prešetrovaním sa preukázalo, že odvodňovacie žľaby sa zvyčajne skladajú z odtokového kanála, ktorý je zapustený v teréne a mreže, ktoré sa nachádzajú v jednej rovine s akýmkoľvek povrchom používaným chodcami a/alebo vozidlami a ktoré sú priamo vystavené hmotnosti a účinkom premávky chodcov a/alebo vozidiel. Navyše odvodňovací žľab sa môže použiť aj na umožnenie prístupu a/alebo vstupu do podzemnej komory a tiež musí vydržať zaťaženie zo strany premávky motorových vozidiel a/alebo chodcov. Z tohto dôvodu sa argument, že odvodňovacie žľaby neboli jednoznačne zahrnuté, zamieta.
1.

Arif Qasmani [alias a) Muhammad Arif Qasmani, b) Muhammad 'Arif Qasmani, c) Mohammad Arif Qasmani, d) Arif Umer, e) Qasmani Baba, f) Memon Baba, g) Baba Ji]. Adresa: House Number 136, KDA Scheme No. 1, Tipu Sultan Road, Karáčí, Pakistan. Dátum narodenia: približne v roku 1944. Miesto narodenia: Pakistan. Štátna príslušnosť: Pakistan. Ďalšie informácie: od júna 2009 sa nachádza vo väzbe. Dátum zaradenia do zoznamu v zmysle článku 2a ods. 4 písm. b): 29.6.2009.
(5)

Mnohé motory sú integrované do iných výrobkov bez toho, aby boli na trhu umiestnené samostatne alebo sprevádzkované v zmysle článku 5 smernice 2005/32/ES a smernice Európskeho parlamentu a Rady 2006/42/ES (2). Na to, aby motory, ktoré sú súčasťou iných výrobkov, dosiahli úplný potenciál nákladovo efektívnych úspor energie, mali by podliehať ustanoveniam tohto nariadenia.
(2)

Podľa článku 15 ods. 2 písm. f) nariadenia (ES) č. 1177/2003 sú na to, aby bol zoznam cieľových sekundárnych oblastí a premenných každý rok zaradený do prierezovej zložky EU-SILC, potrebné vykonávacie opatrenia. Na rok 2010 by sa mal stanoviť zoznam cieľových sekundárnych premenných zahrnutých do modulu o spoločnom využívaní zdrojov v rámci domácností, ako aj zodpovedajúce kódy premenných a vymedzenia pojmov.